પરેશ ધાનાણીએ જણાવ્‍યું હતું કે, ગુજરાતના ખેડૂતો, ખેડૂત આગેવાનોએ એની વેદનાને વાચા આપવા માટે ભાજપ સરકારે બિછાવેલ જાળને તોડીને ઘરની નજરબંધી હોય, ગામની નજરબંધી હોય, વાહનની નજરબંધી હોય તેની વચ્‍ચેથી બચી વિધાનસભા સુધી પહોંચવાનો સફળ પ્રયાસ કર્યો છે અને સફળતા માટે કોંગ્રેસ પક્ષના કાર્યકર્તાઓ, સામાજીક આગેવાનો, રાજકીય અને ખેડૂત આગેવાનો અભિનંદનને પાત્ર છે. કોંગ્રેસ પક્ષ સહુ સાથે મળીને ‘લડશે ગુજરાત, જીતશે ગુજરાત' એવા સંકલ્‍પ સાથે આવતા દિવસોમાં આગળ વધશે.